Confident (שיר)

"Confident" (בעברית: חדורת ביטחון) הוא הסינגל השני של הזמרת האמריקאית דמי לובאטו מתוך אלבום האולפן החמישי שלה, הנושא את אותו השם. הסינגל יצא לאור ב-18 בספטמבר 2015 בחנויות הדיגיטליות, כדוגמת אמזון, דרך חברות ההקלטות הוליווד רקורדס ואיילנד רקורדס, אף על פי שדלף כשלושה שבועות קודם לכן ב-23 באוגוסט. מלבד ארצות הברית הסינגל הגיע לטופ 30 של שש מדינות: בלגיה, ניו זילנד, סלובקיה, סקוטלנד, צ'כיה וקנדה. בנובמבר 2020 הגיע השיר למעמד סינגל פלטינה משולשת של איגוד תעשיית ההקלטות האמריקאי (RIAA) לאחר שנמכרו מעל שלושה מיליון עותקים בארצות הברית. ב-10 במרץ 2016 הוענק לו תואר פלטינה בקנדה לאחר מכירות של למעלה מ-80,000 עותקים. השיר נכתב על ידי לובאטו, סוואן קוטצ'ה, המפיק מקס מרטין ואיליה סלמנזאדה (אנ'), והופק על ידי שני האחרונים. הסינגל הוקלט בסטודיו Wolf Cousins, אחד מאולפני ההקלטות המשתייכים לחברת הפקה שבבעלותו של מרטין וממוקמים בשוודיה. "Confident" הוא שיר פופ רוק מונחה קו תופים אשר מבוצע במפתח Eb מינור, ומשקלו במשך רוב השיר הוא בקצב של 130 פעימות לדקה. המנעד הקולי נע בין התו Eb3 ועד התו Bb5. מילות השיר מדברות על העצמה אישית בקשר ישיר לביטחון עצמי. כתב באתר דיגיטל ספיי הבריטי, לואיס קורנר, העניק לשיר ביקורת חיובית וציין כי ”השיר הוא המנון פופ גאוותני וטעון חוצפה, אשר משמיע אותה לוקחת שליטה מלאה”. כתבת באתר Music Times, קרוליין מנייז העניקה אף היא ביקורת חיובית לסינגל באומרה ”'Confident' מציג פן חצוף וסקסי של לובאטו. עם צלילים חוזרים ונשנים של תופים רועמים וצפירות של צופרים שחצנים, 'Confident' הוא דמי חדשה לגמרי, ללא סימנים לשיברון לב או קושי הנראים באופק”. ב-9 באוקטובר 2015 יצא הווידאו-קליפ הרשמי בערוץ ה-Vevo של לובאטו באתר יוטיוב. הקליפ נעשה בבימויו של רוברט רודריגז, הידוע בעיקר בזכות זיכיון "ספיי קידס", "עיר החטאים" ו"מצ'טה", וצולם באולפני טרבלמייקר שבבעלותו הממוקמים באוסטין, טקסס. לובאטו פגשה ברודריגז כששיחקה תפקיד אורח במסגרת צילומי הסדרה "מצאת החמה עד צאת הנשמה" אותה ביים, שם ביקשה ממנו להיות הבמאי של הקליפ. רודריגז קיבל את ההצעה, וזמן קצר לאחר מכן יצר קשר עם מישל רודריגז, הידועה בעיקר מהזיכיון "מהיר ועצבני", אשר לדבריו הסכימה להשתתף בקליפ ברגע שהבינה שהמסר שלו מתקשר לכוח נשי. לצדה נרתמו לקליפ גם שלושה משחקני הסדרה "מצאת החמה עד צאת הנשמה" ג'ף פאהיי, זיין הולץ ומרקו זרור. רוברט סיפר על הרעיון שמאחורי הקליפ באומרו ”רציתי שזה ייראה כמו סרט, לא וידאו קליפ חושני ומוגזם, או סרט בתוך וידאו, אלא באמת משהו שייראה כאילו הוא נלקח מסרט ריגול. הרגשתי ש(הקליפ) היה פסגה נהדרת כזו של סרט, רעיונות ומרכיבים חזותיים שמתחברים כולם יחד בשיר הזה של דמי לובאטו”. על העבודה עם לובאטו הוא מוסיף ש”יכולת לראות את הביטחון שלה גדל עם כל צילום. היא עברה מהפך אל מול העיניים שלנו, וזה תמיד החלק המרגש ביותר בעבודה שלי”. בתחילת הווידאו, לובאטו מקבלת חנינה ממרשל אמריקאי, זאת לאחר שהסכימה להסגיר את דמותה של רודריגז לידי הרשויות. לובאטו נשלחת לתפוס אותה בליווי המשטרה, אולם אז מתברר לה שרודריגז משתפת פעולה עם המערכת, ושהחנינה הייתה תרמית אחת גדולה. כעבור שניות ספורות השוטרים אליהם התלוותה תופסים בידה במטרה לעצור אותה ולהחזירה למאסר, אך לובאטו מחליטה להיאבק בהם, ללא הועיל. רודריגז מוציאה את האזיקים במחשבה שלובאטו, השכובה על הרצפה נכנעה, ומגלה שטעתה כאשר לובאטו מתרוממת וממשיכה להשיב מלחמה. לאחר קרב קצר רודריגז לבסוף גוברת עליה ומביאה למעצרה. בדרך חזרה לכלא באוטובוס המלווה על ידי רודריגז, לובאטו מנצלת שעת כושר ומצליחה להשתחרר מהשלשלאות, לעלף את הסוהרים ולירות את דרכה החוצה מהדלת האחורית. היא קופצת אל תוך הרכב של רודריגז דרך השמשה, אולם רודריגז מגיבה מהר ובולמת בחוזקה עד שלובאטו נופלת החוצה. רודריגז יוצאת מהמכונית ובין השתיים מתחיל קרב אגרופים אשר במהלכו רודריגז מבחינה בהטבעה על ידה של לובאטו הדומה לזו שעל ידה שלה. לא עובר זמן רב עד שהשתיים מבינות שהמרשל רימה את שתיהן, מה שמוביל אותן להחלטה לאחד כוחות וללכוד את המרשל, שלאחר מכן הואשם בהונאה על ידי המשטרה. בסוף הקליפ השתיים נפרדות לשלום כאשר הן ישובות על אופנוע וכל אחת נוסעת לדרכה. השיר זכה להצלחה עולמית במצעדים, ובשיאו הצליח להגיע למקום ה-21 במצעד הבילבורד הוט 100. בר Industry לגייז, בניו יורק, הופעת בכורה (15 באוקטובר 2015) כיכר טיימס, בניו יורק, הופעת פתע לרגל השקת האלבום החמישי שלה Confident (ב-16 באוקטובר 2015) בתוכנית סאטרדיי נייט לייב, בעונה ה-41 של התוכנית (17 באוקטובר 2015) בתוכנית Good Morning America (ב-29 באוקטובר 2015) בתוכנית The Tonight Show (ב-30 באוקטובר 2015) בתוכנית איידול בגרסתה השוודית (6 בנובמבר 2015) בטקס פרסי הנוער הבריטי של רדיו 1 BBC (ב-8 בנובמבר 2015) בפסטיבל סתיו של רדיו 106.1 KISS FM (ב-14 בנובמבר 2015) בטקס פרסי המוזיקה האמריקאית (22 בנובמבר 2015) בסיבוב ההופעות החורפי Jingle Ball Tour של רדיו Z100 (מ-1 בדצמבר 2015 ועד 19 בדצמבר 2015) בספיישל הטלוויזיוני Dick Clark's New Year's Rockin' Eve, בכיכר טיימס (21 בדצמבר 2015) בעונתה האחרונה של התוכנית אמריקן איידול (3 במרץ 2016) אתר האינטרנט הרשמי של דמי לובאטו (באנגלית) מידע על היצירה "Confident" באתר מיוזיק בריינז מידע על הסינגל "Confident" באתר מיוזיק בריינז סרטון השיר "Confident" באתר יוטיוב Demi Lovato Drops New Single 'Confident': Listen New Demi Lovato Song 'Confident' Leaks Online: Report Gold & Platinum, RIAA (באנגלית) Gold/Platinum Confident Confident By Demi Lovato - Digital Sheet Music demi lovato’s real “confident” in new song Demi Lovato takes no prisoners on her new single 'Confident' Demi Lovato's Post 'Cool for the Summer' Single 'Confident' Leaks Online Demi Lovato - Confident (Official Video) DEMI LOVATO IS PACKING SERIOUS HEAT IN THIS EXCLUSIVE FIRST LOOK AT HER BADASS ‘FROM DUSK TILL DAWN’ DEBUT THE BEHIND-THE-SCENES STORY OF DEMI LOVATO’S ‘CONFIDENT’ VIDEO Demi Lovato - Confident (Behind The Scenes) Demi Lovato Isn’t Holding Anything Back In New ‘Confident’ Music Video IRISH MUSIC CHARTS ARCHIVE Demi Lovato - Chart History Demi Lovato - Chart History Demi Lovato - Chart History Demi Lovato - Chart History Official Singles Chart Top 100 25 September 2015 - 01 October 2015 SNS IFPI Official Scottish Singles Chart Top 100 25 September 2015 - 01 October 2015 CNS IFPI Demi Lovato - Chart History מידע על Confident, באתר המצעד האיטלקי, ארכיון מידע על Confident, באתר המצעד הנורווגי מידע על Confident, באתר המצעד של ניו זילנד מידע על Confident, באתר המצעד הצרפתי, ארכיון מידע על Confident, באתר המצעד השוודי Demi Lovato Performs 'Confident' at Gay Bar -- Introduced by Nick Jonas! Watch Demi Lovato's Surprise Times Square Performance of "Confident" See Demi Lovato's Confident 'SNL' Performances Demi Lovato Performs “Confident” On ‘Good Morning America’: Watch Demi Lovato and Jimmy Fallon Confirm BFF Status on 'Tonight Show': Watch Demi Lovato Delivers A “Confident” Performance On ‘Swedish Idol’ One Direction win big at Radio 1 Teen Awards 106.1 KISS FM's Fall Ball 2015 Demi Lovato Performs 'Confident' at the 2015 American Music Awards Jingle Ball NYC 2015: Demi Lovato Slays, Charlie Puth Home for Christmas & Fetty Wap Plays Santa Carrie Underwood, Demi Lovato, Luke Bryan and More Ring in 2016 in Times Square for 'New Year's Rockin' Eve' American Idol recap: 'Top 8 Perform'